open-index/open-wikipedia-markdown huggingface dataset:
Ei-ichi Negishi

**Ei-ichi Negishi** (japansk: 根岸栄一, *Negishi Ei'ichi*; født 14. juli 1935 i Changchun, daværende japanske Manchukuo, nåværende Jilin, Kina, død 6. juni 2021) var en japansk kjemiker og nobelprisvinner, virksom ved Purdue University i USA. Han ble tildelt Nobelprisen i kjemi sammen med Richard F. Heck og Akira Suzuki i 2010 for «palladiumkatalyserte krysskoblinger i organisk syntese».

Negishi har gitt navn til den såkalte Negishikoblingen.

## Referanser


## Eksterne lenker
Christoph Sauser

**Christoph Sauser** (født 13. april 1976 i Sigriswil, Sveits) er en rundbane-terrengsyklist, som vant bronse i Sommer-OL 2000 i Sydney, Australia. Han er for tiden rytter på laget til Specialized.

Han vant verdenscupen i 2004 og 2005, kom på andreplass i 2002 og 2003, og 3.-plass i 2001. Han har vunnet 10 verdenscupritt.

Sauser ble verdensmester i 2008, kom på andreplass i 2005, og tredje i 2001. Han er fire ganger sveitsisk mester.

I sine tidlige år som konkurranserytter kjørte han både rundbane og utfor.

## Meritter

;2006
: Sveitsisk mester i rundbane maraton
: Sveitsisk mester i rundbane olympisk format
;2007
: Verdensmester i maraton
;2008
: Verdensmester i rundbane
;2009
: Sveitsisk mester i rundbane
;2011
: Verdensmester i maraton
;2013
: Verdensmester i maraton

## Referanser


## Eksterne lenker
* 
*
Badevettreglene

**Badevettreglene** er regler som er laget for sikrere svømming.  

## Badevettreglene fra Norges Livredningsselskap
# Lær å svømme
# Før du går uti, forsikre deg om at du kan komme opp igjen
# Bad helst sammen med andre
# Stup bare der det er dypt
# Svøm langs land
# Svøm ikke under brygge eller foran stupebrett
# Dytt ikke andre ut i vannet og dukk aldri noen under vann
# Hold deg på land hvis du føler deg kald eller uvel
# Rop på hjelp bare hvis du er i fare – aldri ellers!

## Se også
* Sjøvettreglene
* Fjellvettreglene

## Eksterne lenker
* NRK om badevettreglenene
Fransk hevnerdolk

**Fransk hevnerdolk** (Couteau poignard Mle 1916 – *Dolk modell 1916*) er en fransk militær dolk fra 1916. Populært gikk den under navnet «Le Vengeur de 1870» (*Hevneren fra 1870*) som refererer til franskmennenes tap mot tyskerne i den Den fransk-prøyssiske krig i 1870.

Dolken var offisiell kampdolk for franske styrker under første- og andre verdenskrig. Soldatene hadde bruk for dolker til selvforsvar da mye av kampene foregikk i skyttergraver, og ofte ved mann til mann-kamper da fienden tok over skyttergravene. Disse ble kalt for skyttergravsdolker- og kniver. Etter at Frankrike ble okkupert av tyskerne under andre verdenskrig overtok disse produksjonen, og utstyrte sine egne soldater med dolkene. Et stort antall ble tatt med og lagt igjen i Norge etter krigen. Svenske fallskjermjegere fikk dolken fra Norge og brukte den som testmodell for en svensk kampkniv på 1950-tallet, men da med lærslire som var mer lydløs.

Dolken har skaft av tre og en kryssgard av stål, merket med «B» og en «*» (stjerne). Det er to modeller, med og uten metallbånd (ferrule) over kryssgarden. Den uten er første modell, den med er andre modell. Bladet er dobbeltegget (derav dolk), og er av samme type som den amerikanske U.S. M1918 dolken, som tok designet på bladet fra den franske Hevnerdolken. Balgen er laget av metall, med et enkelt feste til belte på baksiden.

## Typer
Dolken ble produsert av flere produsenter, og fikk normalt på inngravering til produsenten:
* *ASTIER-PRODON.THIERS* i en sirkel med en kløver inni
* En lilje med *DÉPOSÉ* under (house DELAIRE)
* En krone med *DELAIRE* skrevet over
** COUTELLERIE THIERS* i en dobbel sirkel med *31 BRESSET* inni
* *L.PRADEL* horisontalt.
* *PATAUD* i en halv-sirkel.
* *PATAUD* med *THIERS* skrevet horisontalt under.
* *S.G.C.O* i en oval
* Et kineserhode med *BOURGADE* som flette
* Et enkelt kløverblad.
* *41* med *GONON* i en halvsirkel under
* *8* med *CHABROL* vertikalt under.
* *76* som er BESSET-MURE.
* Ingen merkinger
Fjellkrepseedderkopp

**Fjellkrepseedderkopp** (*Ozyptila arctica*) er en av edderkoppene i gruppen krabbeedderkopper (Thomisidae). De jakter på mindre dyr, blant annet spretthaler. Vanligvis sitter de stille og venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.

## Utbredelse
Fjellkrepseedderkopp har en nordlig utbredelse i holarktis. Den finnes i Norge.

## Utseende
Fjellkrepseedderkopp er lyst blektgul på farge. Som voksne (imago) er hunnen mellom 3 og 4 mm lange (kroppens lengde), mens hannen er noe mindre. De har en kompakt todelt kropp, bakkroppen  og forkroppen «overlapper» hverandre. Forkroppen er bred og flat, og sett ovenfra, pære-formet. Det bredeste punktet er, sammenlignet med andre edderkopper, langt tilbake (bak midten). Hodet er smalt og langstrakt framover, og omtrent halvparten så bred som fokroppen på sitt bredeste. Foran på hodet er det åtte øyne, og framkanten er sterkt buet. Bakkroppen er omtrent trapesformet, framkanten er bred og tvert avskåret. 

Beina er kraftige og korte.  Hos alle krabbeedderkopper er de to fremste beina lengre enn de to bakerste beina. På innsiden av leggen (tibiae) på det første fotleddet (metatarsi) av forbeina, finnes bare to par med stive, svarte torner. 

Ozyptila-artene kan forveksles med edderkopper i slekten krabbeedderkopper *Xysticus*, men kan skilles fra disse på antall stive, mørke torner på innsiden av det første beinets legg. Hos krabbeedderkopper er hodet noe mindre fremskutt på forkroppen, samt mer buet i foran. 

Flere av artene i slekten *Ozyptila* er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Ozyptila'' (tysk)
* Bergersen, Ove. 1981. *Forsidedyret. (Krabbeedderkopper).* Insekt-Nytt 6 (4) side 6-7
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 43

## Eksterne lenker
* 
* Krabbeedderkopper – edderkopper.net  (norsk)
Carsten Wolf

**Carsten Wolf** (født 26. august 1964 i Potsdam), tysk syklist som deltok i de olympiske leker 1988 i Seoul.

Wolf vant en olympisk sølvmedalje i banesykling under Sommer-OL 1988 i Seoul. Han var med på det østtyske laget som 4000 meter forfølgelsesritt foran Sovjetunionen. De andre på laget var Steffen Blochwitz, Roland Hennig og Dirk Meier.

Han ble verdensmester 1989 i Chambéry på 4000 meter forfølgelsesritt.

## OL-medaljer
*  1988  Seoul - Sølv i sykling, 4000 forfølgelsesritt lag, menn  Øst-Tyskland

## Eksterne lenker
*
Phan Åge Haugård

**Phan Åge Haugård** (født 13. mai 1992) er en norsk tidligere syklist. Han representerte Asker CK i sesongen 2011, men tilbragte resten av karrieren i IF Frøy.

Haugård innehar norgesrekorden på 10 km tempo for juniorer, en rekord han satte som andre års junior (21. september 2010). Dette er høydepunktet i hans karriere så langt. Han kom inn på tiden ‎12.28,05, og slo dermed den gamle rekorden som har stått i over 30 år med 11 sekunder. I sesongen 2010 ble han også norgesmester i tempo for menn junior. Han vant den 20 km lange tempoen med nesten et halvt minutt.

## Beste resultater i 2010 sesongen
* Re: Norgesrekordforsøk 10km Tempo 12.28,05 
* Offida, Italia: Junior-VM Tempo 19.pl. 
* Orkanger: Junior-NM Tempo 1.pl. 
* Stjørdal: Junior-NM 3000m bane 1.pl. 
* Oslo: Oslo Sykkelfestival Tempo 1.pl.
* Roskilde, Danmark: Youth-tour Tempo 1.pl.
* Feiring: Feiringrittet 1.pl.
* Feiring: Vårsprinten Tempo 1.pl. 
* Feiring: Vårsprinten Sammenlagt 1.pl. 
* Nittedal: Megamila 1.pl.
* Halden: Østfold 3-dagers Tempo 1.pl. 
* Halden: Østfold 3-dagers Sammenlagt 1.pl.  
* Ystad, Sverige: IK Vincos 2dagars Tempo 1.pl.  
* Svanesund: Svanesund 3-dagars Tempo 1.pl.
* Feiring: Vårsprinten Fellesstart 3.pl.  
* Svanesund: Svanesund 3-dagars Sammenlagt 4.pl.

## Referanser


## Eksterne lenker
*
Bernd Dittert

**Bernd Dittert** (født 6. februar 1961 i Genthin), tysk syklist som deltok i de olympiske leker 1988 i Seoul og 1992 i Barcelona.

Dittert vant en olympisk bronsemedalje i banesykling under Sommer-OL 1988 i Seoul. Han kom på tredjeplass på 4000 meter forfølgelsesritt for menn bak Gintautas Oemaras fra Sovjetunionen og Dean Woods fra Australia.

Fire år senere, under sommer-OL 1992 i Barcelona ble han olympisk mester i landeveissykling. Han var med på det tyske laget som vant 102,8 km landevei foran Italia og Frankrike. De andre på laget var Michael Rich, Christian Meyer og Uwe Peschel.

## OL-medaljer
*  1992  Barcelona - **Gull** i sykling, 102,8&nbsp;km landevei lag, menn  Tyskland
*  1988  Seoul - Bronse i sykling, 4000 forfølgelsesritt, menn  Øst-Tyskland

## Eksterne lenker
*
Pur morgen

***Pur morgen*** er en urban roman av Rune Salvesen som ble utgitt i 2005 på Cappelen forlag. Romanen er forfatterens debut. Tittelen henspiller på sangen «Pure Morning» av gruppa Placebo. 

Innledningsvis i boken siterer forfatteren musikkgruppa R.E.M.: *«The outsiders are gathering. A new day is born»*. Sitatet fungerer som et musikalsk preludium til teksten. Boken er karakterisert som en kollektivroman som har allegoriske trekk og hvor særlig *outsidere*, de på utsiden, får en stemme i romanens figur. Handlingen utspiller seg i løpet av en time om morgenen, i en ikke navngitt by. Forskjellige livsskjebner blir knyttes sammen, de kjenner ikke hverandre, men møtes og streifer i hverandre i løpet av romanen, og det eneste de har til felles er at de alle skal ut på en viktig reise. 

Aftenpostens anmelder omtaler boken som en «Stilsikker debut om outsidere og byens konstant tilstedeværende summing». Boken ble av en del av Dagbladets lesere i en begrenset kåring hevdet å være «en av årets ti beste bøker».

## Referanser
Choi Yong-kun

**Choi Yong-kun** (født 21. juni 1900 i Taechon i Nord-Pyongan, død 19. september 1976 i Pyongyang) var en nordkoreansk offiser og kommunistisk politiker.

Etter å ha studert ved to militærakademier, deltok han i Nordekspedisjonen i 1927 og den mislykkede oppstanden i Guangzhou senere samme år. Han ledet en geriljagruppe mot japanerne etter at de okkuperte Mandsjuria i september 1931. I august 1936 ble Choi offiser i forløperen til Den koreanske folkearmé. I 1946 ble Choi formann i den nordkoreanske delen av Koreas demokratiske parti (senere omdøpt til Koreas sosialdemokratiske parti), og ledet partiet inn på en prokommunistisk kurs.

Etter proklamasjonen av Den demokratiske folkerepublikken Korea (Nord-Korea) i 1948, ble Choi øverstkommanderende for landets væpnede styrker. Han var nestkommanderende (under Kim Il-sung) under hele Koreakrigen og frem til våpenhvileavtalen i 1953. Choi ble pensjonert fra militæret med visemarskalks grad i 1972. I mellomtiden var han Nord-Koreas forsvarsminister 1953–1957 og president i Den øverste folkeforsamlingens presidium 1957–1972. I det siste vervet fungerte han som seremoniell statsleder.

## Referanser
Krepseedderkopper

* se tekst i artikkelen 

**Krepseedderkopper** (*Ozyptila*) er en slekt av edderkopper i gruppen krabbeedderkopper (Thomisidae). De jakter vanligvis på jordbunnen, hvor de venter på byttedyret. De er vanligvis ganske trege dyr og om de blir forstyrret spiller de heller død enn å flykte. Navnet krabbeedderkopper har de fått på grunn av sin sidelengs gange, ved en sammenligning med krabber.

## Utseende
Krepseedderkopper artene er generelt ganske små edderkopper og mange er ganske like hverandre. Flere er ofte lyst blekgule eller litt mørkere brune eller rødbrune, med lysere eller mørkere flekker. Enkelte arter har artstypiske flekker (mønster), men for sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp og et hode-bryst-parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere. 

## Systematisk inndeling  med norske arter
Slekten *Ozyptila* er en gruppe som består av 97 arter i verden. I Norge er det registrert 5 arter, men ytterligere to arter kan forekomme i Norge.  

* edderkopper
** Opisthothelae 
*** Araneomorfe edderkopper (Araneomorphae) 
**** Neocribellata [= Labidognatha]
***** Entelegynae 
****** krabbeedderkopper (Thomisidae)
******* ***Ozyptila*** 
******** fjellkrepseedderkopp *Ozyptila arctica* Kulczynski 1908
******** piskkrepseedderkopp *Ozyptila atomaria* (Panzer 1801)
******** praktkrepseedderkopp *Ozyptila praticola* (C.L. Koch 1837)
******** skrukkekrepseedderkopp *Ozyptila rauda* Simon 1875
******** glødkrepseedderkopp *Ozyptila trux* (Blackwall 1846)

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Ozyptila'' (tysk)
* Bergersen, Ove. 1981. *Forsidedyret. (Krabbeedderkopper).* Insekt-Nytt 6 (4) side 6-7
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 43

## Eksterne lenker
* 
* Krabbeedderkopper – edderkopper.net  (norsk)
Olaf Heukrodt

**Olaf Heukrodt** (født 23. januar 1962 i Magdeburg), tysk padler som deltok i de olympiske leker 1980 i Moskva, 1988 i Seoul og 1992 i Barcelona.

Heukrodt ble olympisk mester i padling under Sommer-OL 1988 i Seoul. Han vant konkurransen C-1 500 meter for menn foran foran Mikail Slivinski fra Sovjetunionen og Martin Marinov fra Bulgaria. På C-2 1000 meter kom han og Ingo Spelly på andreplass. 
 
Han ble verdensmester i padling sju ganger, fem i C-1 500 meter og en i C-1 1000 meter og C-2 1000 meter.

## OL-medaljer
*  1988  Seoul - **Gull** i padling, C-1 500 meter menn  Øst-Tyskland
*  1988  Seoul - Sølv i padling, C-2 1000 meter menn  Øst-Tyskland
*  1980  Moskva - Sølv i padling, C-2 1000 meter menn  Øst-Tyskland
*  1988  Seoul - Bronse i padling, C-1 500 meter menn  Øst-Tyskland
*  1980  Moskva - Bronse i padling, C-1 5000 meter menn  Øst-Tyskland

## VM-medaljer
*  1981  Nottingham - **Gull** i padling, C-1 500 meter
*  1982  Beograd - **Gull** i padling, C-1 500 meter 
*  1985  Mechelen - **Gull** i padling, C-1 500 meter 
*  1985  Mechelen - **Gull** i padling, C-2 1000 meter 
*  1986  Montréal - **Gull** i padling, C-1 500 meter 
*  1987  Duisburg - **Gull** i padling, C-1 500 meter 
*  1987  Duisburg - **Gull** i padling, C-1 1000 meter 
*  1981  Nottingham - **Gull** i padling, C-2 1000 meter
*  1983  Tammerfors - Sølv i padling, C-2 1000 meter
*  1989  Plovdiv - Sølv i padling, C-1 500 meter
*  1991  Paris - Sølv i padling, C-4 1000 meter
*  1982  Beograd - Bronse i padling, C-2 1000 meter 
*  1991  Paris - Bronse i padling, C-1 500 meter

## Eksterne lenker
*
Camerata Sancti Ioannis

**Camerata Sancti Ioannis** er et nordisk vokalensemble av mannlige sangere som arbeider med gammel kirkemusikk, hovedsakelig innen den gregorianske og ambrosianske tradisjonen. Ensemblet ble grunnlagt av svenske Daniel L. Knutsson. 

Camerata Sancti Ioannis er et frittstående ensemble som ikke er tilknyttet noen kirke eller kloster, og praktiserer ikke liturgisk sang. Det er et rent konserterende ensemble.
Cocool

***Cocool*** er et musikkalbum med Tone Damli. Albumet ble utgitt den 18. oktober 2010.

## Sporliste
# «Slightly Bitter Taste»
# «No Way Out»
# «Crazy Cool»
# «Can't Face Losing You»
# «Stuck In My Head»
# «I Love You»
# «That's What You Get»
# «Stupid»
# «Don't Wake Me»
# «40 Years»
# «Love Me Like You Hate Me»

## Øvrig personell
* Thomas "Tomtom" Haugland – innspilling av Vinni og lydmiksing på «Stuck In My Head»

## Referanser
Coriarachne fulvipes

***Coriarachne fulvipes*** er en av edderkoppene i gruppen krabbeedderkopper (Thomisidae). Navnet krabbeedderkopper, har de fått på grunn av sin sidelangs gange, ved en sammenligning med krabber.

## Utbredelse
*Coriarachne fulvipes* finnes i Asia, i Korea, Japan. 

## Utseende
Som voksne (imago) er den rundt 5 mm lang (kroppens lengde). Kroppen er todelt i en bakkropp (opisthosoma) og et hode-bryst parti, kalt cephalothorax eller prosoma. De to fremste beina er ekstra kraftige og lange, mens de to bakerste beina er kortere. Låret (coxa) er mørkt, nær svart. Kroppen er flattrykket.

## Litteratur
* Bergersen, Ove. 1981. *Forsidedyret. (Krabbeedderkopper).* Insekt-Nytt 6 (4) side 6-7
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 43

## Eksterne lenker
* 
* Krabbeedderkopper – edderkopper.net  (norsk)
Djupt in i skogen

***Djupt in i skogen*** er en musikk-EP med Inger Jacobsen, utgitt i 1958.

## Sporliste

# «Djupt in i skogen»
# «Kom, kom, kom»
# «Lyckans gränd»
# «Snäcksjön»

## Eksterne lenker
*
Vi seiler mot lykken

***Vi seiler mot lykken*** er en musikk-EP med Inger Jacobsen, utgitt i 1958.

## Sporliste
# «Måneskinnsvalsen»
# «I den gamle landsbykirken»
# «Vi seiler mot lykken»
# «Mer enn du drømmer om»
Landsdelsutvalget for Nord-Norge og Nord-Trøndelag

**Landsdelsutvalget for Nord-Norge og Nord-Trøndelag** var i perioden 1974–2011 et regionalpolitisk organ for de fire nordligste fylkeskommunene. Landsdelsutvalget hadde 18 medlemmer som var oppnevnt blant de fire fylkestingenes medlemmer og eventuelle fylkesrådsmedlemmer. Lederskapet gikk på omgang mellom fylkene.

Landsdelsutvalget hadde som overordnet formål å synliggjøre områdets verdiskapningspotensial, identifisere, samordne og løse oppgaver av felles interesse i nord. Hensikten var å finne de slagkraftige fellesnevnerne som de fire eierne av Landsdelsutvalget, – Nord-Trøndelag, Nordland, Troms og Finnmark fylkeskommuner – kunne stå sammen om. Utvalget definerte seg som et organ for nytenking og nyskaping, inkludert evnen til å sette sammen kjente elementer på nye måter, med landsdelens beste for øyet. Oppgavene ble søkt løst i samarbeid med regjeringen og Stortinget, Sametinget, næringslivet, høyere utdanning/FoU, kommunene og andre samarbeidspartnere, alt etter sakens karakter. Landsdelsutvalget hadde et fellessekretariat lokalisert i Bodø.
  
## Innsatsområder
I det fireårige LU-programmet for den siste perioden utvalget eksisterte, 2008–2011, hadde LU prioritert sin innsats til tre områder: 

### Regionalpolitikk, samferdsel og nordområdene
Å utvikle en felles landsdelspolitikk med tanke på utvikling av gode regionalpolitiske virkemidler tilpasset landsdelens utfordringer, å utvide og styrke regionenes arbeidsområde, forsvar og sikkerhetsspørsmål, utdanning og forskning i landsdelen, økt regional innflytelse i samferdselssektoren, nordområdepolitikk herunder olje, gass og miljø. 

### Næringspolitikk og rammebetingelser
Å utvikle en omforent næringspolitikk, strategiske næringsprosesser og gjennomføre næringsprosjekter med høy landsdelsnytte. LU vil bidra til å styrke grunnlaget for innovasjon og kompetanseutvikling i landsdelen, og arbeide for å sikre næringslivet gode og sikre rammebetingelser. LU vil ha et særlig fokus på marin- og maritim sektor, industri og energi, landbruk og reiseliv. 

### Internasjonale arbeidsoppgaver og samarbeid
Å ta ansvar for internasjonalt samarbeid hvor deler av eller hele LU- området inngår, slik som:
*Interreg IV B – programmene,
*Nord-atlantisk samarbeid (NORA),
*Arktisk råd
*Europapolitisk forum.

Innenfor Landsdelsutvalgets tre hovedarbeidsfelt var utvalget en proaktiv arenaskaper, som bidro til å utvikle nettverk og samhandlingsarenaer. Dette skjedde blant annet gjennom arbeidsgrupper, prosjekter, forstudier, påvirkningsarbeid og konferanser. Landsdelsutvalget hadde den nødvendige fleksibilitet på de tre arbeidsfelter og innenfor de saksområder som landsdelspolitikerne til enhver tid finner formålstjenlig. Landsdelsutvalget la vekt på å kommunisere et positivt bilde av en offensiv- og dynamisk landsdel. 

## Nedleggelse
Landsdelsutvalget for Nord-Norge og Nord-Trøndelag ble nedlagt i 2011.  

## Referanser


## Eksterne lenker
* Landsdelsutvalget for Nord-Norge og Nord-Trøndelag – nettsider 
* LU-programmet for 2008-2011
* Landsdelsutvalgets politikere
* Ansatte i Landsdelsutvalget
Skiens Kunstforening

**Skiens Kunstforening** er en norsk kunstforening som ble opprettet i 1910. Siden 1973 har kunstforeningen hatt utstillingslokale i foajéen i Ibsenhuset i Skien.

Siden 1968 har Skiens Kunstforening arrangert den årlige Telemarksutstillingen, som er en juryert utstilling med fri innsendelsesrett for kunstnere som har tilknytning til Telemark. Utstillingen vises i kunstforeningene i Kragerø, Seljord og Tinn i tillegg til i Skien.

Skiens Kunstforening er også en av stifterne av Sørlandsutstillingen.

## Referanser


## Eksterne lenker
* Skiens Kunstforening
Jeg har mitt hjerte i Oslo

***Jeg har mitt hjerte i Oslo*** er en samleplate med diverse artister, utgitt av Talent i 1979. Artistene er blant annet Albert Nordengen, Arvid Nilssen, Nora Brockstedt og Inger Jacobsen.

## Sporliste
# Albert Nordengen og Hans Aleksander Hansen: «Akerselva»
# André Bjerke: «Oslo»
# Nora Brockstedt: «Byen med det store hjerte»
# Arvid Nilssen: «På Enerhaugen»
# Nora Brockstedt og Jens Book-Jenssen: «En Oslodag»
# Rolf Just Nilsen: «Operasangeren»
# Inger Jacobsen: «CD»
# Rolf Just Nilsen: «KNS»
# Unni Bernhoft: «Lille frøken Oslo»
# Kari Diesen: «Hovedøen»
# Gunnar Eide: «Jeg har mitt hjerte i Oslo»
# Lalla Carlsen: «Ei hel ei, ei halv ei for to»
# Inger Jacobsen: «Hjula veveri»
# Bias Bernhoft: «Karl Johan og jeg»
# Inger Jacobsen: «Storgatas fisk og vilt»
# Leif Juster: «Nordpolvise»
# Rolf Søder: «Tone fra Tigerstaden»
# Rolv Wesenlund: «Kjenn din by»
# Sølvi Wang: «Helikoptersøndagen»
# Erik Bye: «Drømmeren i tårnet»
# Jens Book-Jenssen: «Kjør Storgata»
# Arve Opsahl: «Den sinte mann»
# Nora Brockstedt og Jens Book-Jenssen: «Vår i Oslo»

## Eksterne lenker
*
Vi er dus med hele landet

***Vi er dus med hele landet*** er et musikkalbum med Jens Book-Jenssen og Inger Jacobsen, utgitt i 1973.

## Sporliste
# Jens Book-Jenssen: «Dus med hele landet»
# Inger Jacobsen: «Steinrøysa neri bakken», en hyldest til Alf Prøysen
# Jens Book-Jenssen: «Gudskjelov kvelden»
# Jens Book-Jenssen: «Musikalsk værvarsling»
# Inger Jacobsen: «Vår vise»
# Jens Book-Jenssen: «Nordlandsnetter»
# Jens Book-Jenssen: «Helan går»
# Inger Jacobsen: «Gi meg en greker»
# Jens Book-Jenssen: «Jacob Skjærsliper»
# Inger Jacobsen: «Flyvertinna»
# Jens Book-Jenssen: «Vintergatn»
# Jens Book-Jenssen: «Gyngene og karusellen»
Dizzie Tunes (album)

***Dizzie Tunes*** er et musikkalbum med Dizzie Tunes, utgitt i 1967 (Triola TRLP&nbsp;3). Dette er humorgruppas debutalbum.

## Sporliste

# «Seksten tonn»
# «Ann Kristin» («Walk Right In») (Gus Cannon-Hosie Woods/Dizzie Tunes)
# «Don't Go Breaking My Heart»
# «Kveldens siste dans»
# «Små nära ting» («De nære ting») (Kurt Foss-Reidar Bøe/Arne Paasche Aasen)
# «Uncle Johnny»
# «Tjo hei, nellikker fra Amsterdam»
# «Kom alle fagre tandre terner»
# «I Napoli»
# «En kveld sist sommer»
# «Good Day Sunshine» (John Lennon-Paul McCartney)
# «Alt var bedre den gangen da Fredrik regjerte» («All My Loving») (John Lennon-Paul McCartney/Lasse Hovd)
Det er lov å være bli’

***Det er lov å være bli***' er et musikkalbum med Jens Book-Jenssen, utgitt i 1985.

## Sporliste
# «Det er lov å være bli'»
# «Spinnerokken»
# «Lenge siden det»
# «Nordsjøen»
# «Vid Brasan»
# «Norge i rødt, hvitt og blått»
# «En sjømanns brud»
# «Violen sørger for meg»
# «Aftenklokker»
# «Jacob Skjærsliper»
# «Var det en drøm (husker du)»
# «Det går ingen veier tilbake»

## Eksterne lenker
*
Sings Norwegian Songs

***Sings Norwegian Songs*** er et musikkalbum med Jens Book-Jenssen, utgitt i 1961.

## Sporliste
# «En liten gylden ring»
# «Sjømannen og stjernen»
# «Strø noen roser»
# «När det går mot vår igen»
# «Blå øine, blå himmel og blå blå sjø»
# «Så lenge skuta kan gå»
# «Det er kvinnen bakom alt»
# «Beate Christine»
# «To små røde roser»
# «Sirkus polkan»
# «Honolulu»
# «Solbackalåten»
Jubeljubilaren

***Jubeljubilaren*** er en samleplate med Arve Opsahl, utgitt i 1996.

## Sporliste

# «Medisin, medisin med det samme»
# «I marinen»
# «Tra-rei-da-di-da-di-dei»
# «Ticketen (opp i det blå)»
# «Det holder det, sa Gundersen»
# «Jubeljubilaren»
# «Tidens menn»
# «Fotballfeber»
# «Sett sjøbein»
# «Oslo riksmålsforening»
# «Der det er vann, er det båter»
# «Flåklypa radio»
# «Carl Alfred Andersens vuggevise»
# «Veien til sunnhet»
# «Når det kommer en båt med bananer»

## Eksterne lenker
*
Sett Sjøbein med Arve Opsahl!

***Sett Sjøbein med Arve Opsahl*** er et musikkalbum med Arve Opsahl, utgitt i 1965.

## Sporliste
# «Sett sjøbein»
# «Åh, sånne döljer»
# «Matrosvalsen»
# «Alle jenters Anton»
# «Gutten som har vaska seg»
# «Rosamunda fra Kristiandsunda»
# «Amandus»
# «Skipperskröner»
# «Anne Frederikke»
# «Har du sorg i ditt hjerte, Rosalia»
# «Albertine»
# «Sett sjøbein»
Si det i toner

***Si det i toner*** er en samleplate med Jens Book-Jenssen, utgitt i 1974.

## Sporliste
# «Jag är ute när gumman min är inne»
# «Beate Kristin»
# «En stille flirt»
# «Säg det i toner»
# «Håll takten spelemän»
# «Fiskeren og bølgen»
# «Amanda, så deilig du er»
# «Det är den stora, stora kärleken»
# «Finns det flickor, ja så finns det kyssor»
# «Stavangerfjord du kjære»
# «Gjeterguttens serenade»
# «Frk. Sommer»
# «Sørlandsidyll»
# «Nu skal vi upp»

## Eksterne lenker
*
Med lua på snei

***Med lua på snei*** er et musikkalbum med Jens Book-Jenssen, utgitt i 1974.

## Sporliste

# «Ramona»
# «Vintergatan»
# «Johanson (Roslagsvår)»
# «På en bar i Barcelona»
# «Fra hjerte til hjerte»
# «Hipp hurra for Karoline»
# «Den siste jul på Enerhaugen»
# «Hvite måke»
# «Fjellbruden»
# «Når syrinene blomstrer»
# «En stjerne viser vei»
# «När bröllupsklokkor ringa»
# «Med lua på snei»
# «Sommerdansen»

## Eksterne lenker
Nøtterøy golfklubb

**Nøtterøy golfklubb** er en golfklubb i Færder kommune i Vestfold. Den holder til ved Nøtterøy golfbane, som befinner seg i Hella, like ved Borgheim. Klubben ble stiftet i 2003, da banen åpnet.

Nøtterøy Golfbane er tegnet av arkitekten Jeremy Turner.

## Eksterne lenker
* Nøtterøy golfklubbs hjemmeside
Vjatsjeslav Datsik

**Vjatsjeslav Valerjevitsj Datsik** (russisk: Вячеслав Валерьевич Дацик; født 13. februar 1977 i Leningrad) er en russisk tidligere kickbokser og mixed martial arts-utøver.

Datsik oppnådde en viss berømmelse i MMA-samfunnet, på grunn av hans dramatiske knock-out av den fremtidige Ultimate Fighting Championship tungvekteren Andrej Arlowski i MFC World Championship i 1999, og delvis for sin ville kampstil og påfunn i ringen.

I 2010 rømte han fra et psykiatrisk sykehus i Russland, og flyktet over Østersjøen i en åpen båt til Norge. Han dukket opp hos norsk politi i Oslo med et skarpladd skytevåpen. I desember 2010 ble han dømt til åtte måneders fengsel for våpenbesittelse. En hagle, en pistol og fire revolvere ble inndratt.
18. mars 2011 ble Datsik utlevert til Russland.

Han ble dømt til fem års fengsel i Russland i 2012.

## Referanser


## Eksterne lenker
*
Håkan Rydving

**Lars Olof Håkan Rydving** (født 1953) er svenskfødt professor i religionsvitenskap ved Universitetet i Bergen.

Rydving er dr.theol. fra Universitetet i Uppsala med en avhandling om det lulesamiske religionsmøtet: *The end of drum-time : religious change among the Lule Saami, 1670s-1740s* (1993).

Han underviser særlig i samisk religion, og religionsvitenskapelig metode, og forsker ellers på samisk språkhistorie. Forfatterskapet omfatter blant annet *	Den samiska trumman* (1988), *Samisk religionshistorisk bibliografi* (1993), *Rus & rit : om droger och religioner* (1996), *Antisekularism : några exempel från kristendom och islam* (red., 2002) *Samisk kyrkohistorisk bibliografi* (2007), *Tracing Sami traditions : in search of the indigenous religion among the Western Sami during the 17th and 18th centuries* (2010).

## Referanser


## Eksterne lenker

* uib.no ''biografi''
Paul Konchesky

**Paul Martyn Konchesky** (født 15. mai 1981 i London) er en engelsk fotballspiller som for tiden står uten klubb. Han spiller vanligvis venstreback. Konchesky har tidligere spilt for klubber som Charlton Athletic FC, Tottenham Hotspur FC (lån), West Ham United FC, Fulham FC, Liverpool FC og Nottingham Forest FC (lån). 

I august 2015 ble det bekreftet at Konchesky ble lånt ut fra Leicester City FC til Queens Park Rangers FC ut 2015/2016-sesongen.

## Meritter
;Leicester City FC
* Football League Championship (1): 2013/2014

## Referanser


## Eksterne lenker
* 
*  LFC History.net sin side om Paul Konchesky
Kristen B. Eik-Nes

**Kristen Borgar Dahler Eik-Nes** (født 28. september 1922 på Sparbu i Nord-Trøndelag, død 23. februar 1992 i Trondheim) var en norsk lege med spesialfelt hormonforskning som startet sin karriere i USA. 

## Familie og skolegang
Han ble født på Sparbu som sønn av sogneprest Kristen Eik-Nes og lærer og santitetskvinne Nina Eik-Nes (født Dahler). Hans søster Eli Oftedal ble filolog og oversetter. 

Kristen B. Eik-Nes stiftet ikke egen familie, og forble ugift.

Han gikk på Steinkjer landsgymnas. På grunn av en tuberkuløs pleuritt ble han forsinket i skolegangen og tok artium i 1942.

## Andre verdenskrig
Kristen B. Eik-Nes deltok i motstandbevegelsen under andre verdenskrig, og som 22-åring ble han Milorgs yngste områdesjef, med 140 mann under sin kommando.

## Forskerkarriere
Etter medisinsk embedseksamen i 1951 dro han til USA og startet en forskerkarriere ved University of Utah; i 1958 ble han utnevnt til professor ved dette universitetet. Senere bygget han opp sin egen forskningsgruppe ved University of Southern California i Los Angeles. Han hadde da etablert seg som en av verdens ledende forskere på mannlige kjønnshormoner. I 1972 bestemte han seg – ikke minst av familiære grunner – for å flytte tilbake til Norge, og fikk et professorat i biofysikk ved NTH i Trondheim. Han fikk bygget opp et moderne og stort institutt i biomedisinsk teknikk ved linjen for teknisk fysikk. Hans forbindelser til USA sørget før tilgang til betydelig økonomiske midler. 

## Kunstsamling
Privat var Eik-Nes en engasjert kunstsamler, og på sine reiser kjøpte han ofte brukskunst og «etnisk kunst». Sin etterhvert omfattende samling testamenterte han i sin helhet til Trondhjems Kunstforening.

## Referanser


## Eksterne lenker
* 
*Kristen Borgar Eik-Nes sitt privatarkiv  finnes ved NTNU Universitetsbiblioteket
Hafnia Hodierna

***Hafnia Hodierna, Eller Udførlig Beskrivelse om den Kongelige Residentz- og Hoved-Stad Kiøbenhavn.*** er et kobberstukkent arkitekturverk om København utgitt av arkitekt Laurids de Thurah i 1748. Verket er et kvartbind med 110 tavler og er en viktig kilde til byens utseende på midten av 1700-tallet.

Alle prospektene i verket er utført av tegneren Johan Jacob Bruun, mens fasadetegninger og grunnplaner er utført av andre, blant annet Thurah selv.

## Galleri

Fil:Hafnia Hodierna Tab XCV Vor Frelsers Kirke.jpg|Tab. XCV. Vor Frelsers kirke
Fil:Hafnia Hodierna Tab XC Rundetaarn.jpg|Tab.XC. Rundetårn
Fil:Hafnia Hodierna Tab LXXXVIII Sankt Nikolai Kirke.jpg|Tab.LXXXVIII. Sankt Nikolaj kirke


## Eksterne lenker
* 
* Digitale Sammlungen SLUB Dresden
* Digital Lbrary HathiTrust
* Laurids de Thurah hos Weilbachs
Den Danske Vitruvius

***Den Danske Vitruvius*** er et kobberstukkent bokverk av arkitekt Laurids de Thurah. Verket kom ut hos Ernst Henrich Berlings boktrykkeri i to bind i perioden  1746&ndash;49. Det var bestilt av kong Christian VI i 1735. Bokverket beskriver monumentale byggverk i Danmark og hertugdømmene. 

Alle prospektene i *Den Danske Vitruvius* er utført av tegneren Johan Jacob Bruun.

## Galleri

Fil:Den danske Vitruvius 1 tab022 - Prospect af det Kongl Slott Christiansborg imod Hoved Indgangen.jpg|Christiansborg slott
Fil:Den danske Vitruvius 1 tab003 - Kiöbenhavns Wartegn.jpg|Københavns kjennemerke. Søyle med skulptur av Leda og svanen. Søylen var plassert mellom Slotsholmen og Christianshavn fra 1611 til 1798
Fil:Den danske Vitruvius 1 tab005 - Grundtegning og Opstalt af Nörreport.jpg|Nørreport


## Eksterne lenker
* 
* Laurids de Thurah hos Weilbachs
* Den Danske Vitruvius – opptrykk
* Den Danske Vitruvius
Vladislav Jindřich av Böhmen

**Vladislav Jindřich** (eller **Vladislav III**) (død 22. august 1222), av huset Přemyslid, var hertug av Böhmen.

Han var yngste sønn av Vladislav II og yngre bror av Ottokar I. 

Vladislaus var hertug av Brno og Znojmo fra 1191 til 1194. Han støttet sin bror Ottokar da denne midlertidig tok over hertugdømmet i 1192. Som takk for støtten ble han markgreve i Mähren. Brødrene nektet å betale keiseren for hans godkjennelse, og ble derfor avsatt av riksdagen i Worms i juni 1193. Isteden ble biskop Bretislav av Praha utnevnt til ny hertug. 

Etter at keiser Henrik VI og Bretislav begge døde i 1197, ble Vladislav selv valgt til hertug i Böhmen 22. juni 1197. Han ble kronet med broren til stede. Snart var brødrene imidlertid på randen av krig, men det kom til en ordning hvor Vladislav abdiserte 6. desember, mot at han fikk Mähren som ett nesten uavhengig markgrevskap. Dette markerte slutten på tronfølgestriden som hadde siden Vladislav IIs død 25 år tidligere.

## Referanser
Oversynge

**Oversynging** er et fenomen med løse definisjoner. Oversyning kan bli beskrevet med å «synge for mye» eller å «overdrive» syngingen. Eksempler på dette kan innebære at en sanger utvider nesten hver eneste vokal i en sang. Ordet «love», kjærlighet, kan uttalles «love…eeeeeoooo….eeee». På denne måten har ordet blitt strukket, vokalen som ender ordet er en e, men utvides videre til en o, og tilbake til e igjen. 
Sangere som har blitt kritisert for å oversynge er blant annet Beyonce Knowles, Céline Dion, Whitney Houston, Mariah Carey og Christina Aguilera.
Andrea Pharo Ronde

**Andrea Pharo Ronde** (født 4. juni 1993 i Oslo) er en norsk skuespiller, sanger, modell og idrettsutøver. Hun er født med albinisme og er svaksynt. 

Ronde gikk ved Rud videregående skole i Bærum, der gikk hun på musikklinja med sang som sitt hovedinstrument, og studerer i dag digital medieproduksjon ved Høgskolen i Østfold. 

Hun spilte *Emilie* i Petter Næss' film ''Maskeblomstfamilien'' (2010).

Til tross for at Andrea Pharo Ronde er svaksynt er hun en aktiv alpinist, og representerer Bærums Skiklub. I speedskiing har hun tidligere verdensmester Liss-Anne Pettersen som ledsager. Hun kan imidlertid ikke delta i Paralympics, til tross for at hun ble klassifisert i denne klassen av en norsk øyelege. Klassifisørene i Den internasjonale paralympiske komité mener hun ser for godt til å delta i klassen B3. 

## Referanser


## Eksterne lenker
*
Dave Mason & Cass Elliot

***Dave Mason & Cass Elliot*** er et musikkalbum med Cass Elliot og Dave Mason, utgitt i 1971. Dette er duoens første plate.

## Sporliste

# «Walk to the Point»
# «On and On»
# «To Be Free»
# «Here We Go Again»
# «Pleasing You»
# «Sit and Wonder»
# «Something to Make You Happy»
# «Too Much Truth, Too Much Love»
# «Next to You»
# «Glittering Facade»

## Eksterne lenker
*
Cass Elliot (album)

***Cass Elliot*** er et musikkalbum med Cass Elliot, utgitt i 1972.

## Sporliste

# «I'll Be Home»
# «Baby I'm Yours»
# «Jesus Was a Cross Maker»
# «That Song»
# «When It Doesn't Work Out»
# «I'll Be There»
# «Disney Girls»
# «I Think It's Gonna Rain Today»
# «Cherries Jubilee»
# «All In the Game»

## Eksterne lenker
*
The Road is No Place for a Lady

***The Road is No Place for a Lady*** er et musikkalbum med Cass Elliot, utgitt i 1972.

## Sporliste
# «(If You're Gonna) Break Another Hear»
# «Saturday Suit»
# «Does Anybody Love You»
# «Walk Beside Me»
# «All My Life»
# «Say Hello»
# «Who In the World»
# «Love Was Not a Word»
# «Oh Babe, What Would You Say»
# «The Road is No Place for a Lady»

## Eksterne lenker
*
Don’t Call Me Mama Anymore

***Don't Call Me Mama Anymore*** er et musikkalbum med Cass Elliot, utgitt i september 1973.

## Sporliste

# «Intro: Dream a Little Dream of Me/Extraordinary»
# «I Think a Lot About You»
# «Audience Rap»
# «Don't Call Me Mama Anymore»
# «My Love»
# «I'm Coming to the Best Part of My Life»
# «The Torch Song Medley»
## «I Came Here to Sing a Torch Song»
## «I Gotta Right to Sing the Blues»
## «I Got It Bad and That Ain't Good»
## «Mean to Me»
## «Why Was I Born»
## «I Came Here to Sing a Torch Song» (reprise)
# «Audience Rap»
# «The Night Before»
# «I Like What I Like»
# «I'll Be Seeing You/Don't Call Me Mama Anymore» (reprise)

## Eksterne lenker
*
Eddi (album)

***Eddi*** er et musikkalbum med Geir Børresen, utgitt i 1981. Albumet lå to uker på VG-lista med en 37. plass som beste plassering.

## Sporliste
# «Eddi er forelska» («Why»)
# «Reinspikka hjemmestrikka god rock'n'roll» («Summertime Blues»)
# «Samme ting sa vi» («Sail Along Silv'ry Moon»)
# «Mas mas» («Splish Splash»)
# «Barnevakt» («Running Bear»)
# «Å multiplisere» («Multiplication»)
# «Babado»
# «Super beinhard diggelåt»
# «Jeg er heltent på rock'n'roll»
# «Husarrest»
# «Nattrock i sentrum»
# «Godnatt Eddi»

## Referanser


## Eksterne lenker
*
Metroselskabet

**Metroselskabet I/S** er et dansk interessentskap som eier Københavns metro. Selskapet er 50 % eid av København kommune, 41,7 % av den danske stat og 8,3 % av Frederiksberg kommune. Metroselskabet ble stiftet juni 2007 da de to selskapene Ørestadsselskabet og Frederiksbergbaneselskabet ble lagt ned. Administrerende direktør er per  Henrik Plougmann Olsen.

## Ledelse
*Administrerende direktør - 
*Visedirektør - 
*Teknisk direktør - 
*Kommunikasjonsdirektør - 
*Teknisk direktør - 

## Referanser


## Eksterne lenker
*
Studentersamfundets Orkester

**Studentersamfundets Orkester** (også kjent som **Musikerlåfte**', **Låfte**' eller **Orkesteret**) ble stiftet 24. oktober 1910 av Kolbein Sydnes, og er en paraplyorganisasjon for en rekke musikalske grupperinger ved Studentersamfundet i Trondhjem. Orkesteret er tilknyttet Samfundet som kunstnerisk gjeng, og har sitt øvingslokale på «Musikerlåfte». I dagligtalen blir navnet på lokalet også brukt som navn på organisasjonen som helhet. 

## Polyhymnia

**Polyhymnia** er ordenen til Studentersamfundets Orkester. Ordenen ble innstiftet i 1913, og er dermed en av de eldste ordenene ved Studentersamfundet. 

Ordenen har 3 grader: 

* Storkors
* Kommandør
* Ridder

### Historie
Ifølge ordenens protokoll ble Polyhymnia innstiftet den 26. november 1913 av fire av ordenskapitlets medlemmer (Sigurd Kaaran, Kolbein Sydnæs, Einar Børsum og Jakob Blikstad). Protokollen nevner at ordenen på dette tidspunktet hadde fem medlemmer, altså må man gå ut ifra at det har vært aktivitet allerede før innstiftelselsdatoen. Under det konstituerende møtet ble Kaaran valgt som stormester. I tillegg ble to nye riddere, Ole Lunden og Sigurd Syvertsen, og en kommandør, Jens Thornton, utnevnt.

Den eldste kjente versjonen av statuttene er datert 11. desember 1920. Originalutkastet til orkesterets medalje, tegnet av arkitekt Lorentz Harboe Ree, ble gjenfunnet hos gullsmed Staudenmann i januar 1921.

## Grupperinger

* Leisure Suit Lovers ble etablert i 2002 og består av 14 musikere (gitar, keyboard, bass, trommer, trompet, saksofon og perkusjon samt 2 forsangere og 3 i kor). Bandet opptrer en gang hvert semester på Studentersamfundet. 
* Kjellerbandet
* S. Møller Storband
* Snaustrinda Spelemannslag
* Studentersamfundets Salongorkester
* Studentersamfundets Symfoniorkester
* Samfundets Fusion Orkester

## Tidligere grupperinger
* 7 Stones
* Bodega Band

## Referanser


## Litteratur

* 

## Eksterne lenker
* Musikerlåfte – Studentersamfundets Orkesters hjemmeside
* Nettsted til Leisure Suit Lovers
* Nettsted til Studentersamfundets Salongorkester
*
David E. Aune

**David Edward Aune** (født 1936) er en amerikansk Ph.D. og professor emeritus i teologi ved University of Notre Dame, med vekt på Det nye testamente og Oldkirken. Han er medlem av Det Norske Videnskaps-Akademi siden 2009 og Det Kongelige Norske Videnskabers Selskab siden 2001.

Aune ble Ph.D. i 1970 med avhandlingen *The Cultic Setting of Realized Eschatology in the Early Church*. 

I universitetsåret 1982–1983 var han gjesteprofessor ved Universitetet i Trondheim, under Fulbright-programmet.

Han har vært professor ved Notre Dame siden 1999, og «The Walter Professor of New Testament & Christian Origins» siden 2008. Tidligere har han undervist ved flere universitet i Chicago. Sist utgitte bøker er *Apocalypticism, Prophecy, and Magic in Early Christianity: Collected Essays* (2008) og *The Blackwell companion to the New Testament* (2010).

Festskriftet *The New Testament and Early Christian Literature in Greco‐Roman Context: Studies in Honor of David E. Aune* utkom i 2006.

## Eksterne lenker
* Nettside hos University of Notre Dame
Gotthard

**Gotthard** er et sveitsisk hardrock-band etablert i 1992 av Steve Lee og Leo Leoni.

Bandet har elleve album som har nådd 1.-plass på den sveitsiske albumlisten, noe som gjør det til en av de mest suksessfulle band i Sveits gjennom tidene. Navnet er tatt fra St. Gotthard-passet, men skrives med den andre «T»-en opp ned, slik at det blir med de andre bokstavene «Got Hard», med referanse til mannlig ereksjon.

Vokalist Steve Lee ble drept i en motorsykkelulykke 5. oktober 2010. 

## Medlemmer
;Nåværende
* Nic Maeder - vokal
* Leo Leoni – gitar
* Freddy Scherer – gitar
* Marc Lynn – bassgitar
* Hena Habegger – trommer

;Tidligere
* Mandy Meyer – gitar
* Steve Lee – vokal (1992–2010) 

## Diskografi
;Studioalbum
* *Gotthard* (1992)
* Dial Hard (1994)
* *G.* (1996)
* *Open* (1999)
* *Homerun* (2001)
* *Human Zoo* (2003)
* *Lipservice* (2005)
* *Domino Effect* (2007)
* *Need to Believe* (2009)
* Firebirth (2012)

;Konsertalbum
* *The Hamburg Tapes* (1996)
* *D frosted* (1997)
* *Made In Switzerland* (2006)

;Samlealbum
* *One Life One Soul* (Best of Ballads) (2002)
* *One Team One Spirit* (Best of Album) (2004)
* *Metallic Emotions* (CD and DVD) (2007)

## Referanser


## Eksterne lenker
* 
* 
* 
* Gotthard Discography
Luntertun

**Luntertun** var en skånsk by i middelalderen, i nærheten av Rönne ås utløp i Skelderviken. Byen opphørte med å eksistere da Christian II i 1516 besluttet at den nye by Engelholm skulle anlegges litt lenger oppe i åen. 

## Historie
Navnet Luntertun omtales første gang i 1303 i forbindelse med en forsikring fra den danske konge om at lakesgården ved Luntertun ikke skal forhindre laksene i å gå lenger opp i åen. 

I 1471 nevner biskop Tuve et nybygget kapell i byen *Rynestad*, som også kalles Luntertun. Fra 1482 finnes et brev med en påskrift som nevner en kongelig fogd på Rönnegård ved Luntertun. 1492 omtales et gods som heter Luntertun og som tilhører domkirken. I 1504 omtales byen som tilhørende en av de syv lovlige markedene i Skåne. Og til sist i 1516, i et brev fra Malmø, befaler Christian II borgerne i Luntertun å rive byen ned og gjenoppføre den et par km lenger opp ad Rönne Å, på det sted som i dag kalles Ängelholm.
Andre av byens beboere blir beordret til å flytte til Landskrone.
Bådsted (Båstad) forsvinner som kjøpstad noenlunde på samme tid. 

Det eneste man i dag kan se og oppleve av Luntertun er den fremgravde kirkeruinen, samt noen murfragmenter fra samme utgravning som senere ble murt inn i et hus i Ängelholms hembygdspark. Den lille klokken i Ängelholms kirke hang opprinnelig i denne Luntertuns bykirke. Den er støpt i 1470, og støpemesteren het Lars, eller Laurentius som det står i inskripsjonen. Videre kan leses: *AVE MARIA GRACIA PLENA* og *O REX GLORIA CHRISTE VENI COM PACE*, samt navnene *TUMMI KLAUSSON* og *AGETA*

## Navnet Luntertun
I Lübeck ble det i 1498 trykt et dikt *Reinke de Vos*,  hvori det nevnes: *Ik wolde, dat ik were to Luntertune*, hvilket muligens kan stamme fra tyske handelsmenns kjennskap til den i tysk optikk temmelig perifere byen. Samme bynavn finnes også omtalt både i Halland og Blekinge.

## Referanser


## Litteratur
* Blom, K. Arne og Moen, Jan: Försvunna städer i Skåneland, Liber Förlag, 1983
* Källström, Olle: ''Utgrävning i staden Luntertun'', Fornvännen, 1927
Liste over Norges trekkfugler

**Liste over Norges trekkfugler** er en liste over de vanligste trekkfuglene som hekker i Norge og omtrentlige ankomst- og avreisetidspunkter.

## Kilder
http://ansatte.uit.no/trekkfugl/FORVENTET_ANKOMST.HTML

Oslo kommune, Friluftsetaten

Svein Dale m.fl «Guide til fuglelivet i Oslo og Akershus».
Gjerpen barneskole

**Gjerpen Barneskole** er en forsterka skole i Skien kommune. Skolen har over 400 elever og 77 ansatte, og består av 3 avdelinger: en barneskoleavdeling (BSK), en skolefritidsavdeling (SFO), og en spesialavdeling under navnet Den Røde skolen (DRS). Spesialavdelingen er for barn med autismespekterforstyrrelser (ASF).

Gjerpen Barneskole blei grunnlagt i 1875, og siden da har den oppvoksende slekt i Gjerpen fått sin grunnleggende skolegang der. Skolen ligger vakkert til på toppen av Gjerpensdalen, med utsyn mot Børsesjø, og med et flott og variert kulturlandskap som nærmeste nabo. I januar 2010 tok barneskoleavdelingen og skolefritidsavdelingen i bruk et helt nytt og moderne anlegg, og i januar 2013 tar spesialavdelingen i bruk sitt nye og moderne anlegg.

Rektor på Gjerpen Barneskole er Thor-Arne Dalene, mens SFO-leder Lotte Mjåtvedt ivaretar den daglige ledelsen av skolefritidsavdelingen, inspektør Marit Myhrer tilsvarende for barneskoleavdelingen, og inspektør Lene Slåtta tilsvarende for spesialavdelingen.

## Eksterne lenker

* Gjerpen Barneskoles nettsted
Ferdig varme

**Ferdig varme** er et begrep som benyttes hovedsakelig i forbindelse med produksjon, distribusjon og markedsføring av termisk energi. En kjøper av ferdigvarme betaler for den energien han/hun benytter, der prisen gjerne er uttrykt i øre/kWh, tilsvarende den avregningsmetoden som er i vanlig bruk for elektrisk kraft.

## Forutsetninger for bruk av ferdigvarme
En felles forutsetning for bruk av alle former for ferdigvarme er at bygget som skal varmes opp har de nødvendige systemer for å utnytte vannbåren varme, oftest i form av gulvvarmesystem eller radiatorrørsystem.

## Distribusjon
Ferdig varme kan distribueres på flere måter.

### Fjernvarme
Begrepet **fjernvarme** brukes for distribusjonsnett med stor geografisk utbredelse og er mest vanlig i større tettsteder og byer. Det stilles krav til konsesjon etter energiloven.for fjernvarmeanlegg.
Varmen produseres i en eller flere store varmesentraler og distribueres som varmtvann, i fjernvarmerør som ligger nedgravd i bakken, til kundene . Fjernvarmenettet (primærnett) er en infrastruktur hvor vannet sirkulerer i et lukket kretsløp, frem og tilbake mellom varmesentralen og brukerne. Hos hver enkelt varmeforbruker (kunde) er det montert en varmeveksler. På kundesiden av varmeveksleren (sekundærnett) er det montert en energimåler som registrerer forbruk og som etter avlesning danner grunnlag for fakturering av forbrukt energi.

### Nærvarme
Nærvarme er som fjernvarme i forhold til produksjon og distribusjon, men normalt i mindre målestokk. Nærvarme har mindre geografisk utbredelse på distribusjonsnettet. Det er vanlig å etablere nærvarmeanlegg og distribusjonsnett i forbindelse med et eller flere store bygg (offentlige bygg og næringsbygg) sammen med et utvalg mindre bygg (boliger). Nærvarme faller normalt ikke under konsesjonsreglene i energiloven.
Nærvarmenett bygges normalt opp med primærnett (sentralnett) med varmeveksling til separat sekundærnett (kundenett) hvis det er flere eiere av byggene som er koplet på nærvarmenettet. Hvis det er samme eier av byggene som koples på, kan man gjøre installasjonen enklere og billigere ved å kople de enkelte byggenes oppvarmingssystemer direkte på systemet og kun ha primærnett. Dette vil gjøre systemet mindre driftssikkert da en lekkasje i ett bygg ikke kan isoleres, men affisere hele systemet.

### Punktvarme
En til en levering av varme. Store energiforbrukere som ligger isolert kan få dekket sitt energibehov fra en «egen», lokal energisentral som ligger i tilknytning til forbruker. Istedenfor å etablere, finansiere og drifte denne energisentralen i egen regi, er det vanlig å inngå et samarbeid en aktør som har spesialkompetanse på ferdigvarme.

## Referanser
Alti Vinterbro

**Alti Vinterbro** (tidligere Vinterbro Senter) er et kjøpesenter i Ås kommune. Senteret ligger ved Tusenfryd, 20 minutter syd for Oslo. 

Senteret har 70 butikker som spenner over mange bransjer - Obs, Rema 1000, Elkjøp, Clas Ohlson, Normal, Musti, postkontor (post i butikk), samt Vinmonopol. I tillegg har senteret en egne helseavdeling, treningssenter, bibliotek og åtte spisesteder. I handelsparken forøvrig finner du Bohus, Europris og Jysk. 

Senteret har god adkomst, 1250 parkeringsplasser og tre timer gratis parkering. 

Den 3. juni 2021 ble senteret solgt til Aurora Eiendom AS. Alti Vinterbro forvaltes av Alti Forvaltning AS.

## Referanser


## Eksterne lenker
* Offisiell hjemmeside 
* Alti Vinterbro på Facebook
* Alti Vinterbro på Instagram